วันนี้ได้กลับมาทานร้านสังเวียนอีกครั้ง เป็นร้านประจำของครอบครัว เพราะถูกใจรสชาติและรู้สึกว่าปริมาณกับราคาคุ้มค่าดีค่ะ อาหารร้านนี้มาจานค่อนข้างใหญ่ ถ้าเทียบกับร้านในกรุงเทพที่ราคาเท่ากันนะคะ มาร้านนี้เน้นทานที่เป็นกับข้าวนะคะ ไม่ได้เน้นกุ้งเผา ปูเผาหน่ะค่ะ วันนี้มาไม่ชนกันกับทัวร์คณะไหน เลยได้อาหารเร็วค่ะ ที่จอดรถก็หาจอดริมถนนตั้งแต่หน้าร้านไปจนหน้าโรงแรมที่อยู่ข้างๆนั่นหล่ะค่ะ

รายการอาหารที่ชิมกันวันนี้มีดังนี้
1. ปู้ม้านึ่ง 1 กิโล จานนี้คงไม่ต้องบรรยาย ปูสดๆ ทานกับน้ำจิ้มทะเล แหม้... ฟิน
2. หลนปูเค็ม ทานพร้อมผักสด เท่าไหร่ก็ไม่พอค่ะ
3. หอยลายผัดพริกเผา หอยตัวใหญ่ สด อร่อยค่ะ
4. ฉู่ฉี่กุ้ง จานนี้กุ้งเป็นกุ้ง ผัดเครื่องฉู่ฉี่ อร่อยค่ะ
5. ต้มยำน้ำข้น ปลาหมึกเยอะไปหน่อย แต่รสน้ำข้นแซ่บค่ะ
6. ยำถ้่วพลู นี้เป็นจานโปรดของคุณนายแม่ ร้านเค้าให้หอมเจียวเยอะมากๆ ใครชอบหอมเจียวแนะนำเลยค่ะ
7. ข้าวผัดปูจานใหญ่ จานนี้เยอะ แต่ผักและเครื่องเคียงน้ำ มีมะนาวฝานมาให้เสี้ยวเดียว จะไปพออะไร
ค่าเสียหายรวมทั้งหมดวันนี้คือ 1,898 บาทค่ะ

ทานกันผู้ใหญ่ 4 เด็กเล็ก 1 ปรากฎว่าหมดค่ะ ไม่มีห่อกลับบ้าน
นั่งริมทะเลน้ำแข็งในถังเลยละลายเร้วเร็ว น้ำนังไม่หมดแต่น้ำแข็งไม่เหลือแล้วค่ะ
คะแนนรวมร้านนี้ 8/10 ค่ะ มีโอกาสจะกลับมาอีก